ai4bharat/Pralekha huggingface dataset:
நாடாளுமன்ற விவகாரத்துறை அமைச்சகம்
நாடாளுமன்றத்தின் மழைக்காலக் கூட்டத்தொடர் 2020 நிறைவுற்றது
நாடாளுமன்றத்தின் மழைக்காலக் கூட்டத்தொடர் 2020-ஐ பற்றி மத்திய நாடாளுமன்ற விவகாரங்கள் அமைச்சர் திரு பிரகலாத் ஜோஷி வெளியிட்டுள்ள அறிக்கையில், மழைக்காலக் கூட்டத்தொடரின் போது மக்களவையின் செயல்திறன் சுமார் 167 சதவீதமாக இருந்ததாகவும், மாநிலங்களவையின் செயல்திறன் சுமார் 100.47 சதவீதமாக இருந்ததாகவும் தெரிவித்துள்ளார்.
2020 செப்டம்பர் 14 அன்று தொடங்கிய நாடாளுமன்றத்தின் மழைக்காலக் கூட்டத்தொடர் 2020, 2020 அக்டோபர் 1 அன்று நிறைவடைய இருந்ததாகவும், ஆனால், கொவிட்-19 பெருந்தொற்றால் 10 நாட்களில், 2020 செப்டம்பர் 23 அன்றே மறு தேதி குறிப்பிடப்படாமல் ஒத்தி வைக்கப்பட்டதாகவும் அவர் தெரிவித்தார்.
இந்தக் கூட்டத்தொடரின் போது 22 மசோதாக்கள்  அறிமுகப்படுத்தப்பட்டதாக அவர் தெரிவித்தார். மக்களவையும், மாநிலங்களவையும் தனித்தனியாக தலா 25 மசோதாக்களை நிறைவேற்றின. இரு அவைகளும் 27 மசோதக்களை நிறைவேற்றியுள்ள நிலையில், இது வரை இல்லாத அளவில் ஒரே நாளில் அதிக எண்ணிக்கையில் மசோதாக்கள் நிறைவற்றப்பட்டுள்ளன.
இடைப்பட்ட கூட்டத்தொடரின் பிரகடனப்படுத்தப்பட்ட 11 அவசர சட்டங்கள், நாடாளுமன்றத்தின் மழைக்காலக் கூட்டத்தொடர் 2020-ல் சட்டங்களாக நிறைவேற்றப்பட்டதாக அமைச்சர் தெரிவித்தார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்: https://pib.gov.in/PressReleasePage.aspx?PRID=1658625
-----
(Visitor Counter : 175
மின்னணு மற்றும் தகவல் தொழில்நுட்பம்
சிபிஎஸ்இ பள்ளிகளில் பொறியில் கிராபிக்ஸ் பாடத்திட்டங்களுக்கு கொலாப்கேட் மென்பொருள் மற்றும் இ-புத்தகம் அறிமுகம்
சிபிஎஸ்இ பள்ளிகளில் 10 மற்றும் 12ம் வகுப்பு பொறியில் கிராபிக்ஸ் பாடத்திட்டங்களுக்கு கொலாப்கேட் மென்பொருள் மற்றும் இ-புத்தகம் அறிமுகம் செய்யப்பட்டுள்ளது.
மத்திய மின்னனுவியல் மற்றும் தகவல் தொழில்நுட்ப அமைச்சகத்தின் தேசிய தகவல் மையம் மற்றும் சிபிஎஸ்சி, மத்திய கல்வி அமைச்சகம், அடல் புத்தாக்க திட்டம், நிதி ஆயோக் ஆகியவை இணைந்து கொலாப் கேட் மென்பொருளையும், கொலாப் கேட் 3டி இ-புத்தகத்தையும் இன்று அறிமுகம் செய்தது. இந்த காணொலி நிகழ்ச்சியில், மத்திய மின்னனுவியல் மற்றும் தகவல் தொழில்நுட்ப அமைச்சகத்தின் செயலாளர் திரு அஜய் சானே, என்ஐசி இயக்குனர் டாக்டர் நீட்டார் வர்மா, அடல் புத்தாக்க திட்ட இயக்குனர் திரு ரமணன் ராமநாதன், சிபிஎஸ்இ தலைவர் திரு மனோஜ் அகுஜா உட்பட பலர் கலந்து கொண்டனர்.
சிபிஎஸ்இ பள்ளிகளில் 10 மற்றும் 12ம் வகுப்புகளுக்கான பொறியில் கிராபிக்ஸ் பாடத்திட்டத்தில், மாணவர்கள் மற்றும் ஆசிரியர்களுக்கு 10 ஆண்டு காலம் கொலாப் கேட் மென்பொருள் ஆதரவு மற்றும் பயிற்சி அளிப்பதற்கான புரிந்துணர்வு ஒப்பந்தத்தில் என்ஐசி மற்றும் சிபிஎஸ்இ ஆகியவை கையெழுத்திட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1688571
----
(Visitor Counter : 115
உள்துறை அமைச்சகம்
சிக்கிம் மாநிலத்துடன் தோளோடு தோள் நிற்கும் பிரதமர் திரு. நரேந்திர மோடி தலைமையிலான மத்திய அரசு
சிக்கிமுடன் பிரதமர் திரு. நரேந்திர மோடி தலைமையிலான மத்திய அரசு தோளோடு தோள் நிற்கிறது. சிக்கிம் அரசுக்கு தேவையான அனைத்து உதவிகளையும் செய்வதாக மத்திய அரசு உறுதியளித்துள்ளது. 2023-24 ஆம் ஆண்டிற்கான மாநில பேரிடர் மீட்பு நிதியின் , ரூ.44.80 கோடி மதிப்பிலான இரண்டு தவணைகளையும் சிக்கிமுக்கு முன்கூட்டியே விடுவிக்க மத்திய உள்துறை அமைச்சரும், கூட்டுறவுத் துறை அமைச்சருமான திரு. அமித் ஷா ஒப்புதல் அளித்துள்ளார்.
பனிப்பாறை ஏரி உடைப்பெடுத்து ஏற்பட்ட வெள்ளம்  / மேக வெடிப்பால் அதிக மழைபொழிந்து ஏற்பட்ட திடீர் வெள்ளம் ஆகியவற்றால் விளைந்த சேதங்களை மதிப்பிடுவதற்காக, உள்துறை அமைச்சகம் அமைச்சகங்களுக்கு இடையிலான மத்தியக் குழுவை  அமைத்துள்ளது, இது விரைவில் மாநிலத்தின் பாதிக்கப்பட்ட பகுதிகளை பார்வையிடும்.
மத்தியக் குழுவின் மதிப்பீட்டின் அடிப்படையில், நிர்ணயிக்கப்பட்ட நடைமுறையின்படி, சிக்கிமுக்கு தேசிய பேரிடர் மீட்பு நிதியிலிருந்து  மேலும் கூடுதல் மத்திய உதவிக்கு ஒப்புதல் அளிக்கப்படும்.
பனிப்பாறை ஏரி வெள்ளம் / மேக வெடிப்பு / திடீர் வெள்ளம் காரணமாக, அக்டோபர் 4 ஆம் தேதி அதிகாலையில், டீஸ்டா ஆற்றில் திடீர் என வெள்ளம் அதிகரித்தது, இது பல பாலங்கள், தேசிய நெடுஞ்சாலை எண்-10-ன் சில பகுதிகள், சுங்தாங் அணை ஆகியவற்றை அடித்துச் சென்றது. சிக்கிமில் நதி பள்ளத்தாக்கின் மேல் பகுதிகளில் பல சிறிய நகரங்கள் மற்றும் பல உள்கட்டமைப்பு திட்டங்களும் சேதம் அடைந்தன.
சிக்கிமின் நிலைமையை மத்திய அரசு 24 மணி நேரமும் உன்னிப்பாக கண்காணித்து வருகிறது. நிலைமையை திறம்பட கையாள்வதற்கான மாநில அரசின் முயற்சிகளுக்கு மத்திய அரசு துணை நிற்கிறது. சரியான நேரத்தில் தேசிய பேரிடர் மீட்புப் படையின்  போதுமான குழுக்களை அனுப்புதல் உள்ளிட்ட தளவாட வளங்களைத் திரட்டுவதன் மூலம் சிக்கிம் அரசுக்கு மத்திய அரசு முழு ஆதரவை வழங்கி வருகிறது.
தேவையான தேடுதல் மற்றும் மீட்பு உபகரணங்களுடன், இந்திய விமானப்படை ஹெலிகாப்டர்களும், ராணுவ வீரர்களும் மீட்பு பணியில் ஈடுபட்டுள்ளனர். மின்துறை, தொலைத்தொடர்பு மற்றும் சாலைகள், நெடுஞ்சாலைகள் மற்றும் போக்குவரத்து அமைச்சகங்களின் தொழில்நுட்பக் குழுக்கள் மாநிலத்தில் சேதமடைந்த உள்கட்டமைப்பு மற்றும் தகவல் தொடர்பு வலையமைப்பை சரியான நேரத்தில் சீரமைக்க உதவி வருகின்றன.
சிறப்பு சேவைகள் மற்றும் கட்டுரைகள்
சர்வதேச மகளிர் தினத்தை கொண்டாடும் வகையில் இந்திய தர அமைவனம் சார்பில் “இரத்த தான முகாம்”
இந்திய தர நிர்ணய அமைவனம்  என்பது இந்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டரீதியான அமைப்பாகும். இது பொருள்களுக்கான தர உரிமம் , மேலாண்மை திட்ட சான்றிதழ், தங்கம் மற்றும் வெள்ளி நகைகள்/கலைப் பொருள்களுக்கான ஹால்மார்க் உரிமம் மற்றும் ஆய்வகச் சேவைகளின் நலன் மற்றும் நுகர்வோர் பாதுகாப்பை நோக்கமாகக் கொண்ட பல்வேறு திட்டங்களை செயல்படுத்துகிறது
ஒவ்வொரு ஆண்டும், சமூகத்தின் அரசியல், பொருளாதாரம், சமூகம் மற்றும் கலாச்சாரத் துறைகளில் பெண்களின் சாதனைகள் மற்றும் அவர்கள் ஏற்றிருக்கும் பாத்திரங்களை அங்கீகரிக்க மார்ச் 8 ஆம் தேதி சர்வதேச மகளிர் தினம் அனுசரிக்கப்படுகிறது. சர்வதேச மகளிர் தினம் என்பது பெண்களின் சமூக, பொருளாதார, கலாச்சார மற்றும் அரசியல் சாதனைகளைக் கொண்டாடும் உலகளாவிய தினமாகும். பாலின சமத்துவத்தை விரைவுபடுத்துவதற்கான நடவடிக்கைக்கான அழைப்பையும் இந்த நாள் குறிக்கிறது. பெண்களின் சாதனைகளைக் கொண்டாட அல்லது பெண்களின் சமத்துவத்திற்காக அணிதிரள்வதற்காக இந்த தினம் கொண்டாடப்படுகின்றது .
மேற்கூறியவற்றைக் கருத்தில் கொண்டு, இந்திய தர நிர்ணய அமைவனம் , தென் மண்டல அலுவலகம், சென்னை இன்று மற்றும் நாளை பல்வேறு நிகழ்ச்சிகளை ஏற்பாடு செய்துள்ளது.
BIS, இன்று, 07 மார்ச் 2023, VHS , பல்நோக்கு ஸ்பெஷாலிட்டி மருத்துவமனை, சென்னை உடன் இணைந்து இரத்த தான முகாமை ஏற்பாடு செய்தது. இந்த இரத்த தான முகாமை ஸ்ரீ யுஎஸ்பி யாதவ், விஞ்ஞானி-F மற்றும் துணை இயக்குநர் ஜெனரல்  தொடங்கி வைத்தார். Smt.G.பவானி, விஞ்ஞானி-E மற்றும் தலைவர்  அனைத்து ஊழியர்களையும் இரத்த தானம் செய்ய ஊக்குவித்தார். இந்த நிகழ்வில் BIS இன் சுமார் 30 ஊழியர்கள் தங்கள் இரத்தத்தை தானம் செய்தனர்.
நாளையும் , சர்வதேச மகளிர் தினத்தை முன்னிட்டு BIS 08 மார்ச் 2023 அன்று ஊழியர்களுக்காக பல்வேறு உள் நிகழ்ச்சிகள்/கலாச்சார நிகழ்ச்சிகள்/விளையாட்டு நிகழ்ச்சிகளை நடத்த திட்டமிடப்பட்டுள்ளது .
தகவல் மற்றும் ஒலிபரப்பு அமைச்சகம்
கொவிட் தடுப்பூசி மற்றும் தற்சார்பு இந்தியா: விழிப்புணர்வு பிரச்சாரத்தை துவக்கிவைத்தார் மத்திய அமைச்சர் திரு பிரகாஷ் ஜவடேகர்
கொவிட் தடுப்பூசி மற்றும் தற்சார்பு இந்தியா பற்றிய விழிப்புணர்வை ஏற்படுத்தும் மாநிலம் தழுவிய நடமாடும் கண்காட்சியை புனேவில் மத்திய தகவல் மற்றும் ஒலிபரப்பு அமைச்சர் திரு பிரகாஷ் ஜவடேகர் இன்று கொடியசைத்து துவக்கி வைத்தார்.
இந்த பிரச்சாரத்தின் கீழ் பிரத்தியேகமாக வடிவமைக்கப்பட்ட 16 ஊர்திகள், மகாராஷ்டிராவின் 36 மாவட்டங்களில் பொதுமக்களிடையே விழிப்புணர்வை ஏற்படுத்தும். மத்திய தகவல் மற்றும் ஒலிபரப்பு அமைச்சகத்தின் புனே மண்டல மக்கள் தொடர்பு அலுவலகம், உலக சுகாதார அமைப்பு, யூனிசெஃப், மகாராஷ்டிராவின் சுகாதாரத் துறை ஆகியவை இணைந்து இந்த பிரச்சாரத்திற்கு ஏற்பாடு செய்துள்ளன.
நிகழ்ச்சியில் பேசிய அமைச்சர், “கொரோனாவுக்கு எதிராக ஒட்டுமொத்த உலகமும் போராடி வருகிறது. 130 கோடி மக்கள் தொகையைக் கொண்டுள்ள போதும் லத்தீன் அமெரிக்கா, ஐரோப்பா, அமெரிக்கா ஆகிய நாடுகளில் ஏற்பட்ட பாதிப்பை விட குறைந்த பாதிப்புகளையே இந்தியா கட்டுக்குள் வைத்திருக்க முடிந்தது”, என்று அவர் கூறினார்.
கொவிட் தடுப்பூசி திட்டம் தொடங்கப்பட்டுள்ளதின் மூலம், தகவல் தொடர்பின் புதிய கட்டத்தில் நாம் நுழைந்திருப்பதாக அமைச்சர் தெரிவித்தார்.
“இந்தியாவில் தடுப்பூசி வழங்கும் திட்டம் தொடங்கப்பட்டுள்ளது. இந்தத் திட்டம் தொடங்கப்பட்டது முதல் நாட்டில் 50 லட்சத்திற்கும் மேற்பட்ட சுகாதார மற்றும் முன்கள பணியாளர்களுக்கு தடுப்பூசிகள் செலுத்தப்பட்டுள்ளன.
முன்கள சுகாதார பணியாளர்களைத் தொடர்ந்து அனைத்து மக்களுக்கும் தடுப்பூசி வழங்கப்படும்”, என்று திரு ஜவடேகர் தெரிவித்தார்.
கொவிட் பற்றிய சரியான நடத்தை விதிமுறைகள் பற்றிய விழிப்புணர்வை மகாராஷ்டிராவின் கடைசி மைல்வரை எடுத்துச் செல்லும் நோக்கத்துடன் ஏற்பாடு செய்யப்பட்டுள்ள இந்த பிரச்சாரத்தின் கீழ், நடமாடும் கண்காட்சி ஊர்திகள் ஒவ்வொரு நாளும் 80-100 கிலோ மீட்டர் தூரம் வரையில் பயணம் செய்யும் என்றார் அவர்.
கொவிட் தடுப்பூசி பற்றி தவறாக பரப்பப்படும் கருத்துக்களைத் தடுக்கவும், தற்சார்பு இந்தியாவை நோக்கி அரசு மேற்கொண்டு வரும் நடவடிக்கைகள் தொடர்பாக எடுத்துரைப்பதும் இந்த பிரச்சாரத்தின் இதர நோக்கங்கள் என்று அமைச்சர் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1695915
------
(Visitor Counter : 183
பிரதமர் அலுவலகம்
மகாராஷ்டிராவில் பேருந்து விபத்தில் உயிர் இழந்தவர்களுக்கு பிரதமர் இரங்கல்
மகாராஷ்டிரா பால்கார் மாவட்டத்தில் ஏற்பட்ட பேருந்து விபத்தில் உயிர் இழந்தவர்களுக்கு பிரதமர் திரு. நரேந்திர மோடி இரங்கல் தெரிவித்துள்ளார்.
மகாராஷ்டிராவில் உள்ள பால்கார் மாவட்டத்தில் ஏற்பட்ட பேருந்து விபத்து துரதிஷ்டவசமானது. உயிர் இழந்தவர்களின் குடும்பத்தினருடன் எனது எண்ணங்களும் காயமடைந்தவர்களுடன் எனது பிரார்த்தனைகளும் உள்ளன. பாதிக்கப்பட்டவர்களுக்கு மகாராஷ்டிரா அரசு தன்னால் முடிந்த அனைத்து உதவிகளையும் வழங்கும்’ என்று பிரதமர் கூறியுள்ளார்.
(Visitor Counter : 116
மின்னணு மற்றும் தகவல் தொழில்நுட்பம்
10 ஆண்டுகளுக்கு முன்பு வழங்கப்பட்ட ஆதார் அட்டையில் தங்களுடைய ஆவணங்களை புதுப்பிக்குமாறு பொது மக்களுக்கு ஆதார் ஆணையம் வலியுறுத்தல்
10 ஆண்டுகளுக்கு முன்பு ஆதார் அட்டை வழங்கப்பட்ட நிலையில், இது வரையில் புதுப்பிக்காத ஆதார் எண் வைத்திருப்பவர்கள் தங்கள் ஆவணங்களைக் கொண்டு புதுப்பிக்க வேண்டும் என்று அறிவுறுத்தப்படுகிறார்கள்.
மைஆதார் போர்ட்டல் மூலம் ஆன்லைனில் அல்லது ஆஃப்லைனில் அருகிலுள்ள ஆதார் மையத்திற்குச் சென்று தேவையான ஆவணங்களை  பதிவேற்றுவதன் மூலம் பொது மக்கள் தங்கள் ஆதார்களைப் புதுப்பிக்கலாம்.
கடந்த தசாப்தத்தில், இந்தியாவில் வசிப்பவர்களின் அடையாளத்திற்கான உலக அளவில் ஏற்றுக் கொள்ளப்பட்ட சான்றாக ஆதார் எண் விளங்குகிறது. மத்திய அரசு நல்வாழ்வுத் திட்டங்களில் 319 சேவைகள் உட்பட 1,100 க்கும் மேற்பட்ட பல்வேறு அரசுத் திட்டங்கள் மற்றும் அதன் சேவைகளை வழங்க ஆதார் அடிப்படையிலான அடையாளம் பயன்படுத்தப்பட்டு வருகின்றது.
வங்கிகள், வங்கி-சாரா நிதி நிறுவனங்கள் மற்றும் பலவேறு நிதி வழங்கும் நிறுவனங்கள், வாடிக்கையாளர்களை எந்தத்தடையும் இன்றி அங்கீகரித்து, அனைத்து வகையான சேவைகளையும் வழங்க ஆதாரைப் பயன்படுத்துகின்றன.
தங்களுடைய ஆதார்களை தற்போதைய அடையாளச் சான்று மற்றும் முகவரிச் சான்றுடன் புதுப்பித்து வைத்திருப்பது பொது மக்களுக்கு நன்மையை அளிக்கும். மேலும் ஆதாரில் உள்ள ஆவணங்களை புதுப்பித்து வைத்திருப்பது, சீராக வாழ்வதற்கும், சிறந்த சேவைகள் மற்றும் துல்லியமான அங்கீகாரத்தை பெறுவதற்கும் உதவுகிறது.
நவம்பர் 09, 2022 அன்று அறிவிக்கப்பட்ட ஆதார்   விதிமுறைகள் 2022-ன் கீழ், பொது மக்கள் தங்கள் ஆவணங்களைப் புதுப்பிக்க வேண்டும் என்று அறிவுறுத்தப்படுகிறது.
எனவே இந்திய தனித்துவ அடையாள ஆணையம், பொது மக்கள் தங்களின் முக்கிய தகவல்களைத் துல்லியமாக பெறுவதற்கு அவர்கள் தங்களுடைய ஆதார் எண்ணைப் புதுப்பிக்கத் தேவையான ஆவணங்களைப் புதுப்பிக்குமாறு வலியுறுத்துகிறது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
இமாச்சலப் பிரதேசத்தில் 7 ரோப்வே திட்டங்களுக்கு என் எச் எல் எம் எல் மற்றும் மாநில அரசு இடையே புரிந்துணர்வு ஒப்பந்தம்
ரோப்வேஸ்  மூலம் இணைப்பு வசதிகளை மேம்படுத்துவதற்கான பிரதமர் திரு நரேந்திர மோடி தலைமையிலான நடவடிக்கைகளின் ஒரு பகுதியாக, இமாச்சலப் பிரதேசத்தில் 7 ரோப்வே திட்டங்களுக்கு நேஷ்னல் ஹைவேஸ் லாஜிஸ்டிக்ஸ் மேனேஜ்மெண்ட் லிமிடெட்  மற்றும் மாநில அரசு இடையே புரிந்துணர்வு ஒப்பந்தம் கையெழுத்தானது.
பர்வத்மாலா திட்டத்தின் கீழ் மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி மற்றும் இமாச்சலப் பிரதேச முதல்வர் திரு ஜெய் ராம் தாக்கூர் மற்றும் இணை அமைச்சர் திரு வி கே சிங் ஆகியோர் முன்னிலையில் ஒப்பந்தத்தில் கையெழுத்திடப்பட்டது.
மாநிலத்தில் நடைபெற்று வரும் வளர்ச்சித் திட்டங்களையும் அவர்கள் ஆய்வு செய்தனர். இந்நிகழ்ச்சியில் அரசு உயர் அதிகாரிகளும் கலந்து கொண்டனர்.
இந்த குறிப்பிடத்தக்க புரிந்துணர்வு ஒப்பந்தத்தின் மூலம் தனித்துவமான, சுற்றுச்சூழலுக்கு நட்பான, இயற்கையான மற்றும் தடையற்ற பயண அனுபவம் சுற்றுலாப் பயணிகளுக்கு கிடைக்கும். உலகத் தரம் வாய்ந்த தொழில்நுட்பத்தைப் பயன்படுத்தி, மொத்தம் ரூ.3,232 கோடி செலவில் 57.1 கிமீ நீளமுள்ள 7 ரோப்வே திட்டங்கள் மாநிலத்தில் கட்டப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820139
மின்னணு மற்றும் தகவல் தொழில்நுட்பம்
பெரிய அளவிலான மின்னணு உற்பத்தித் தொழிற்சாலைகளுக்கு உற்பத்தியுடன் இணைந்த ஊக்கத்தொகை வழங்கும் திட்டத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், பெரிய அளவிலான மின்னணு உற்பத்தித் தொழிற்சாலைகளுக்கு உற்பத்தியுடன் இணைந்த ஊக்கத்தொகை  வழங்கும் திட்டத்திற்கு ஒப்புதல் அளிக்கப்பட்டது. உள்நாட்டு உற்பத்தியை ஊக்குவிக்கவும், செல்போன் உற்பத்தி மற்றும் அசெம்பிளி, டெஸ்ட்டிங், மார்க்கிங் மற்றும் பேக்கிங்  உள்ளிட்ட குறிப்பிட்ட மின்னணு பொருள்கள் துறைகளில் முதலீடுகளை ஈர்க்கவும் இத்திட்டம் வகை செய்கிறது.
இந்தியாவில் தயாரிக்கப்படும் பொருள்களில்  அதிக விற்பனை காட்டும்போது 4 முதல் 6 சதவீதம் வகையில் ஊக்கத் தொகை வழங்கப்படும். குறிப்பிட்ட துறைகளில் இந்த விற்பனையை எட்டும், தகுதியுள்ள நிறுவனங்களுக்கு, வரையறுக்கப்பட்ட அடிப்படை ஆண்டில் இருந்து, ஐந்து ஆண்டு காலத்துக்கு இது வழங்கப்படும்.
செல்போன் தயாரிப்பு மற்றும் குறிப்பிட்ட மின்னணு சாதனங்கள் தயாரிப்பில் ஈடுபட்டுள்ள 5 - 6 உலக அளவிலான பெரிய நிறுவனங்களும், சில உள்நாட்டு நிறுவனங்களும் இதன் மூலம் பயன்பெறும். இதன் மூலம் இந்தியாவிற்கு மின்னணு உற்பத்தி நிறுவனங்கள் அதிக அளவில் வரும்.
நிதியளவிலான தாக்கங்கள்
உத்தேசிக்கப்பட்டுள்ள இந்தத் திட்டத்திற்கான மொத்த செலவு ரூ.40,995 கோடி என மதிப்பிடப்பட்டுள்ளது. இதில் ஊக்கத்தொகைக்கான செலவு சுமார் ரூ.40,951 கோடியாக இருக்கும். நிர்வாகச் செலவுகளுக்கு ரூ.44 கோடி செலவிடப்படும்.
பயன்கள்
இந்தத் திட்டத்தின் மூலம் 5 ஆண்டு காலத்தில் நேரடியாக 2,00,000 வேலைகள் உருவாக்கப்படுவதற்கான வாய்ப்பு உள்ளது. இருந்தபோதிலும், இதன் மூலம் நாட்டில் மின்னணு உற்பத்தி பெருமளவு அதிகரிக்கும் என்றும், அபரிமிதமான அளவுக்கு வேலைவாய்ப்புகள் பெருகும் என்றும் எதிர்பார்க்கப்படுகிறது. நேரடி வேலைவாய்ப்புகளைவிட 3 மடங்கு அளவுக்கு, மறைமுக வேலைவாய்ப்புகள் பெருகும் என்று அந்தத் தொழில் துறையைச் சார்ந்த வல்லுநர்கள் கூறுகின்றனர். எனவே, இத்திட்டத்தின் மூலம் மொத்தம் 8,00,000 வேலைவாய்ப்புகள் உருவாக்குவதற்கான வாய்ப்புகள் உள்ளன.
---
(Visitor Counter : 104
பஞ்சாயத்து ராஜ் அமைச்சகம்
பஞ்சாயத்துகளுக்கு ஏற்படும் செலவினம்
பஞ்சாயத்துகளை வலுப்படுத்த 2023-24 மத்திய பட்ஜெட்டில் மொத்தம் ரூ.895 கோடி ஒதுக்கப்பட்டுள்ளது.
மத்தியப் பிரதேச மாநிலம் உட்பட மாநில அரசுகள் சம்பந்தப்பட்ட கேள்விக்கு இன்று மக்களவையில் எழுத்து மூலம் அளித்த பதிலில் பஞ்சாயத்து ராஜ் இணைமைச்சர் திரு கபில் மோரேஷ்வர் பாட்டில் இந்தத் தகவலைத் தெரிவித்தார்.
சிறுபான்மையினர் நலன் அமைச்சகம்
"அரசின் அணுகுமுறை சிறுபான்மையினர் இதர சமூகத்தினருடன் கல்வி மற்றும் சமூக-பொருளாதார வளர்ச்சியில் சமமான பங்குதாரர்களாக இருக்குமாறு செய்திருக்கிறது"- திரு முக்தார் அப்பாஸ் நக்வி
நாடாளுமன்றத்தின் மக்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய சிறுபான்மையினர் விவகாரங்கள் அமைச்சர் திரு முக்தார் அப்பாஸ் நக்வி, கீழ்க்கண்ட தகவல்களை அளித்தார்.
சமுதாயத்தின் அனைத்து பிரிவினரின் முழுமையான மேம்பாட்டில் அரசு உறுதி பூண்டுள்ளது. அரசின் அணுகுமுறை சிறுபான்மையினர் இதர சமூகத்தினருடன் கல்வி மற்றும் சமூக-பொருளாதார வளர்ச்சியில் சமமான பங்குதாரர்களாக இருக்குமாறு செய்திருக்கிறது.
உயர்நிலைக் கல்விக்கு முந்தைய கல்வி உதவித் திட்டம், மௌலான ஆசாத் தேசிய ஊக்கத்தொகை திட்டம், நய சவேரா இலவச பயிற்சி திட்டம், பதோ பர்தேஷ், புதிய உடான் மற்றும் புதிய ரோஷினி ஆகிய திட்டங்களை மத்திய சிறுபான்மையினர் விவகாரங்கள் அமைச்சகம் செயல்படுத்தி வருகிறது.
கடந்த இரண்டு வருடங்களில், ஆந்திரப் பிரதேசத்தில் சிறுபான்மையினர் அதிகம் உள்ள பகுதிகளில் 75 திட்டங்களையும், மகாராஷ்டிராவில் சிறுபான்மையினர் அதிகம் உள்ள பகுதிகளில் 14 திட்டங்களையும், மத்திய சிறுபான்மையினர் விவகாரங்கள் அமைச்சகம் செயல்படுத்தி வருகிறது.
கல்வி, சுகாதாரம் மற்றும் திறன் வளர்த்தல் ஆகியவற்றில் இந்த திட்டங்கள் கவனம் செலுத்துகிறது. பள்ளிக் கட்டிடங்கள், மாணவர் விடுதிகள், கல்லூரிகள், தொழில் பயிற்சி நிறுவனங்கள், பொது சேவை மையங்கள் இந்தத் திட்டத்தின் கீழ் அமைக்கப்படுகின்றன.
பிரதமர் ஜன் விகாஸ் கார்யாகிராம் என்னும் திட்டத்தின் கீழ் உத்திரப் பிரதேசத்துக்கு 2015-16-இல் ரூ 32462 லட்சமும், 2016-17-இல் ரூ 14364 லட்சமும், 2017-18-இல் ரூ 15182.02 லட்சமும், 2018-19-இல் ரூ 37653.07 லட்சமும், 2019-20-இல் ரூ 16207.94 லட்சமும் வழங்கப்பட்டுள்ளது.
நாட்டில் சிறுபான்மையினர் அதிகம் உள்ள 1300 பகுதிகளில் பிரதமர் ஜன் விகாஸ் கார்யாகிராம் செயல்படுத்தப்படுகிறது. இந்த மத்திய திட்டத்தின் கீழ் மாநில அரசுகளுக்கு நிதி வழங்கப்படுகிறது. 2018-இல் இத்திட்டம் மறுசீரமைக்கப்பட்டது.
(Visitor Counter : 61
பிரதமர் அலுவலகம்
இந்தோனேஷியாவின் பாலியில் இந்திய சமுதாயத்தினர் மற்றும் இந்திய நண்பர்களுடன் பிரதமர் கலந்துரையாடல்
இந்தோனேஷியாவின் பாலியில் இந்திய சமுதாயத்தினர், இந்தியாவின் நண்பர்கள் அடங்கிய 800-க்கும் மேற்பட்டோருடன் பிரதமர் திரு.நரேந்திர மோடி இன்று கலந்துரையாடியதுடன் அவர்களிடையே உரையாற்றினார். இந்தோனேஷியாவின் பல்வேறு பகுதிகளிலிருந்து இவர்கள் எழுச்சியுடன் குழுமியிருந்தனர்.
பிரதமர் தமது உரையில், இந்தியாவுக்கும், இந்தோனேஷியாவுக்கும் இடையேயான நெருங்கிய கலாச்சார, நாகரீக தொடர்புகளை எடுத்துக் கூறினார். இரு நாடுகளுகளுக்கும் இடையிலான கலாச்சாரம் மற்றும் வர்த்தக தொடர்பை பிரதிபலிக்கும் “பாலி ஜத்ரா” என்னும் மிகப் பழமையான பாரம்பரியத்தை அவர் சுட்டிக்காட்டினார். இந்தியாவுக்கும், இந்தோனேஷியாவுக்கும் இடையே பல்வேறு துறைகளில் காணப்படும் பொதுவான அம்சங்களை அவர் குறிப்பிட்டார்.
இந்திய சமுதாயத்தினர், தாங்கள் வசிக்கும் நாட்டுக்காக அர்ப்பணிப்பு உணர்வுடன் கூடிய கடின உழைப்பு மூலம், இந்தியாவின் பெருமையையும், அந்தஸ்தையும் உயர்த்தி வருவதை பிரதமர் பாராட்டினார். இந்தியா-இந்தோனேஷியா உறவில் காணப்படும் ஆக்கப்பூர்வமான வளர்ச்சி பற்றி கூறிய அவர், இந்த உறவை வலுப்படுத்துவதில் இந்திய சமுதாயத்தினரை மிக முக்கியப் பங்காற்றியதை சுட்டிக்காட்டினார்.
இந்தியாவின் வளர்ச்சிப் பற்றி விளக்கிய பிரதமர், டிஜிட்டல் தொழிலநுட்பம், நிதி, சுகாதாரம், தொலைத் தொடர்பு, விண்வெளித் துறை போன்ற பல்வேறு துறைகளில் இந்தியா அடைந்து வரும் அற்புதமான வளர்ச்சியையும், சாதனைகளையும் பட்டியலிட்டார். இந்தியாவின் வளர்ச்சிக்கான செயல் திட்டம், உலகின் அரசியல் பொருளாதார அபிலாசைகளை உள்ளடக்கியது என்று கூறிய அவர், தற்சார்பு இந்தியாவின் தொலை நோக்கு உலக நலனுக்கானது என்றார்.
மத்தியப்பிரதேசத்தின் இந்தூரில் அடுத்த ஆண்டு ஜனவரி மாதம் 8-ந் தேதி முதல் 10-ந் தேதி வரை நடைபெறவுள்ள, அடுத்த வெளிநாடுவாழ் இந்தியர்கள் தின மாநாட்டிலும், குஜராத்தில் நடைபெற உள்ள பட்டத் திருவிழாவிலும் கலந்து கொள்ளுமாறு இந்திய சமுதாயத்தினர் மற்றும் இந்திய நண்பர்களுக்கு பிரதமர் அழைப்பு விடுத்தார்.
குடியரசுத் தலைவர் செயலகம்
ஐந்து நாடுகளின் தூதர்கள் தங்களது நியமனங்களை குடியரசு தலைவரிடம் அளித்தனர்
இந்தியாவுக்கான தூதர்களாக நியமிக்கப்பட்டுள்ள சிரியா அரபு குடியரசு தூதர் டாக்டர் பாசாம் அல்கத்தீப், செக் குடியரசு தூதர் டாக்டர் எலிஸ்கா சிக்கோவா, காங்கோ குடியரசு தூதர் திரு ரெயிமண்ட் செர்ஜி பாலே, நவ்ரு குடியரசு துணைத் தூதர் திருமதி மார்லன் இனம்வின் மோசஸ், சவுதி அரேபியா தூதர் திரு சாலிஹ் ஈத் அல் –ஹூசைனி ஆகியோரின் நியமனங்களை குடியரசு தலைவர் மாளிகையில் இன்று  நடைபெற்ற நிகழ்ச்சியில் குடியரசு தலைவர் திருமதி திரௌபதி முர்மு ஏற்றுகொண்டார்.
எரிசக்தி அமைச்சகம்
மின்சார அமைச்சகம் விடுதலையின் அமிர்தப் பெருவிழாவைக் கொண்டாடுகிறது
தேசிய எரிசக்தி பாதுகாப்பு தினம் ஆண்டுதோறும் டிசம்பர் 14ம் தேதி கடைப்பிடிக்கப்படுகிறது. எரிசக்தித் திறன் சேவைகள் நிறுவனத்தின் உபநிறுவனமான ஒருங்கிணைந்த எரிசக்தி சேவைகள் நிறுவனம் கிராம உஜாலா திட்டத்தை விரிவுப்படுத்த உள்ளது. இந்த முன்முயற்சியின் கீழ், எல்இடி பல்புகள், 10 ரூபாய் என்ற மிகக் குறைந்த மானிய விலையில் பீகார், உத்தரப்பிரதேசம். தெலங்கானா, ஆந்திரா, கர்நாடகா ஆகிய 5 மாநிலங்களைச் சேர்ந்த 7,579 கிராமங்களுக்கு வழங்கப்படும்.
2021 மார்ச் மாதம் மத்திய மின்சாரத்துறை அமைச்சர் திரு ஆர் கே சிங்கால் தொடங்கப்பட்ட இத்திட்டம் ஏற்கனவே பீகார் மற்றும் உத்தரப்பிரதேசத்தில் 33,00,000-க்கும் அதிகமான எல்இடி பல்புகளை விநியோகித்துள்ளது. டிசம்பர் 14ம் தேதி முதல் இத்திட்டம் இதர 3 மாநிலங்களில் தீவிரமாக செயல்படுத்தப்படும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1780138
(Visitor Counter : 158
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 183.31 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 183.31 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.15 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1807214
அறிவியல் மற்றும் தொழில்நுட்பத்துறை
வடகிழக்கு மாநிலங்களுக்கான நடமாடும் கோவிட் பரிசோதனை மையம்: மிசோரமில் தொடங்கிவைத்தார் மத்திய அமைச்சர் டாக்டர் ஜித்தேந்திர சிங்
வடகிழக்கு மாநிலங்களுக்கான நடமாடும் கோவிட் பரிசோதனை மையத்தை, மிசோரமில் பிரதமர் அலுவலக இணையமைச்சர் டாக்டர் ஜித்தேந்திர சிங் இன்று தொடங்கிவைத்தார். இதில் மாநில முதல்வர் பூ ஜோரம்தங்கா கலந்து கொண்டார். முதல் முறையாக தயாரிக்கப்பட்டுள்ள இந்த நடமாடும் பரிசோதனை ஆய்வுமையம்  ஆர்டி-பிசிஆர் மற்றும் ரத்த  பரிசோதனைகளையும் மேற்கொள்ளும் திறன் படைத்தது.
இது குறித்து மத்திய அமைச்சர் டாக்டர் ஜித்தேந்திர சிங் கூறியதாவது:மத்திய அரசின் உயிரிதொழில்நுட்பத்துறை உதவியுடன் இந்த பரிசோதனை மையம் உருவாக்கப்பட்டுள்ளது. ஊரக பகுதிகள் மற்றும் வடகிழக்கின் தொலை தூரப் பகுதிகளில் கோவிட் பரிசோதனைகளை மேற்கொள்வதற்காக இந்தப் பரிசோதனை மையம் உருவாக்கப்பட்டுள்ளது. இதில் ஆர்டி-பிசிஆர் மற்றும் இரத்த பரிசோதனைகளையும் மேற்கொள்ள முடியும்.
கொரோனா முடிந்தபின்பும் டி.பி., எச்ஐபி மற்றும் இதர தொற்று நோய்களுக்கான பரிசோதனைகளையும் இந்த நடமாடும் பரிசோதனை மையம் மூலம் மேற்கொள்ள முடியும்.
தற்போதைய கொரோனா தொற்றுச் சூழலிலிருந்து நாடு வெற்றிகரமாக மீளும். கோவிட் நிலவரத்தை பிரதமர் நரேந்திர மோடி தனிப்பட்ட முறையில் தினந்தோறும் கண்காணித்து கட்டுப்பாடு நடவடிக்கைகளை எடுத்து வருகிறார்.
வடகிழக்கு பகுதி மக்களுக்காக இந்த ஐ-லேப்-ஐ தொலைதூர மருத்துவ ஆலோசனை மையத்துடன் இணைக்க வேண்டும். இந்தப் பரிசோதனை மையத்தில் எக்ஸ்ரே, கண்பார்வை பரிசோதனை போன்ற வசதிகளையும் இணைக்க முடியும். இது வடகிழக்குப் பகுதி மக்களுக்கு மிகுந்த பலனை அளிக்கும்.
வடகிழக்கு மாநிலங்களுக்கு பிரதமர் திரு நரேந்திர மோடி அதிக முக்கியத்துவம் அளித்து வருகிறார். அதற்கு இந்த பரிசோதனை மையம்தான் சான்று. வடகிழக்கின் இதர மாநிலங்களிலும் இந்த நடமாடும் பரிசோதனை மையம் படிப்படியாக அறிமுகம் செய்யப்படும்.
இவ்வாறு மத்திய அமைச்சர் டாக்டர் ஜித்தேந்திர சிங் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1791215
----
(Visitor Counter : 198
விவசாயத்துறை அமைச்சகம்
வேளாண் துறையில் ஆராய்ச்சி மற்றும் மேம்பாட்டு நடவடிக்கைகள்
நாடாளுமன்றத்தின் மாநிலங்களவையில் எழுப்பப்பட்ட கேள்விகளுக்கு எழுத்துப்பூர்வமாக பதிலளித்த மத்திய வேளாண் மற்றும் விவசாயிகள் நலன் அமைச்சர் திரு. நரேந்திர சிங் தோமர், கீழ்காணும் தகவல்களை வழங்கினார்.
லாபமளிக்கும் வேளாண் முறைகளை நாட்டில் உருவாக்கி ஊக்குவிப்பதற்காக ஆராய்ச்சி மற்றும் மேம்பாட்டு நடவடிக்கைகளை இந்திய அரசு ஆதரிக்கிறது.
18 மாநிலங்களில் உள்ள விவசாயிகளின் பங்களிப்புடன் 63 விவசாய முறைகளை இந்திய வேளாண் ஆராய்ச்சி குழு மற்றும் ஒருங்கிணைந்த விவசாய முறைகளுக்கான அகில இந்திய கூட்டு ஆராய்ச்சி திட்டம் ஆகியவை உருவாக்கியுள்ளன.
இயற்கை விவசாய நடைமுறைகளின் தொகுப்பை உருவாக்குவதற்காக, 16 மாநிலங்களில் 20 ஒத்துழைப்பு மையங்களுடன் அகில இந்திய இயற்கை விவசாய ஆராய்ச்சி திட்டத்தை இந்திய வேளாண் ஆராய்ச்சி குழுவின் வேளாண் முறைகள் ஆராய்ச்சி நிறுவனம் செயல்படுத்துகிறது.
மேலும், 722 வேளாண் ஆராய்ச்சி மையங்களை  கொண்டுள்ள இந்திய வேளாண் ஆராய்ச்சி குழு, இயற்கை விவசாயம் உள்ளிட்ட வேளாண்மையின் பல்வேறு கூறுகள் குறித்து விவசாயிகளுக்கு பயிற்சி அளிக்கிறது.
சோயாபீன்ஸ் ஆராய்ச்சிக்கான தேசிய அளவிலான நிறுவனத்தை 1987-ஆம் ஆண்டு இந்திய வேளாண் ஆராய்ச்சி குழு மத்தியப் பிரதேசத்தில் உள்ள இந்தூரில் அமைத்தது.
ஒடிசா வேளாண் மற்றும் தொழில்நுட்ப பல்கலைக்கழகத்தின் கீழும் ஒரு தன்னார்வ மையம் செயல்படுகிறது.
இதற்கிடையே, அமைப்புரீதியான கடன் வசதியுடன் அனைத்து விவசாயிகளையும் ஒருங்கிணைக்கும் விதமாக 2021-22-க்கான கள அளவிலான கடன் இலக்கு ரூ 13.50 லட்சம் கோடியாக அதிகரிக்கப்பட்டுள்ளது. 2013-14-ஆண்டு ரூ 7 லட்சம் கோடியாக இது இருந்தது.
விவசாயிகளுக்கு போதுமான கடனை வழங்குவதற்காக, வேளாண் கடன் இலக்கை ரூ 16.5 லட்சம் கோடியாக உயர்த்தியுள்ளதாகவும், கால்நடை வளர்ப்பு, பால்வளம் மற்றும் மீன்வளத் துறைகளுக்கும் கடன் வழங்கப்படும் என்றும் தமது சமீபத்திய பட்ஜெட் உரையில் நிதி அமைச்சர் திருமதி நிர்மலா சீதாராமன் தெரிவித்தார்.
------
(Visitor Counter : 105